laion/Wikipedia-Exotic huggingface dataset:
শহীদুল ইসলাম (রাজনীতিবিদ)

মুফতি শহীদুল ইসলাম (১৫ মার্চ ১৯৬০ – ২৭ জানুয়ারি ২০২৩) একজন বাংলাদেশী রাজনীতিবিদ ও নড়াইল-২ আসনের সাবেক সাংসদ। তিনি ২০০২ সালের উপনির্বাচনে সংসদ সদস্য নির্বাচিত হয়েছিলেন। তিনি বাংলাদেশ খেলাফত মজলিসের জ্যেষ্ঠ নায়েবে আমির ছিলেন। ২০০৯ সালে বাংলাদেশ গণসেবা আন্দোলন নামে একটি রাজনৈতিক দল গঠন করেন তিনি। মুফতি শহীদুল ইসলাম ১৫ মার্চ ১৯৬০ সালে তৎকালীন পূর্ব পাকিস্তানের (বর্তমান বাংলাদেশ) ফরিদপুরের ঝিলটুলী এলাকায় জন্মগ্রহণ করেন। পৈত্রিক নিবাস নড়াইল জেলার লোহাগড়া উপজেলায়। তার পিতা শামসুল হক সরদার। শহীদুল পাকিস্তানের করাচীর নিউটাউন মাদ্রাসা থেকে ১৯৮৮ সালে দাওরায়ে হাদিস (মাস্টার্স) ডিগ্রি অর্জনের পর মুফতী (ইসলামি আইনশাস্ত্রের পণ্ডিত) ডিগ্রি লাভ করেন। মুফতি শহীদুল ইসলাম ১৯৮৮ সালে তিনি আল মারকাজুল ইসলামী প্রতিষ্ঠা করেন। তিনি এ সংগঠনের প্রতিষ্ঠাতা সভাপতি। ২০০৯ সালে বাংলাদেশ গণসেবা আন্দোলন নামে একটি রাজনৈতিক দল গঠন করেন। তিনি এ দলের চেয়ারম্যান। এর আগে তিনি ইসলামী ঐক্যজোটের মজলিমে শূরার সদস্য ও বাংলাদেশ খেলাফত মজলিসের জ্যেষ্ঠ নায়েবে আমির ছিলেন। ২০০১ সালের অষ্টম জাতীয় সংসদ নির্বাচনে নড়াইল-২ আসনে শেখ হাসিনার কাছে ৪ হাজার ২৩৩ ভোটে পরাজিত হয়েছিলেন। শেখ হাসিনা আসনটি ছেড়ে দিলে উপনির্বাচনে শহীদুল বিজয়ী হন। মুফতি শহীদুল ইসলাম ব্যক্তিগত জীবনে বিবাহিত। তিনি দুই পুত্র ও চার কন্যার জনক। শহীদুল ইসলাম ২০২৩ সালের ২৭ জানুয়ারি মানিকগঞ্জে মৃত্যুবরণ করেন। সেদিন বায়তুল মোকাররম মসজিদে তার জানাজার নামাজ অনুষ্ঠিত হয়, যাতে মসজিদুল আকসার ইমাম আলী ওমর ইয়াকুব আল আব্বাসী ইমামতি করেন। কেরানীগঞ্জের জামিয়াতুল উলুম আল ইসলামিয়া মাদ্রাসা প্রাঙ্গণে তাকে দাফন করা হয়। "সাবেক এমপি মুফতি শহীদুল ইসলাম ইন্তেকাল করেছেন"। মানবকণ্ঠ। ২৭ জানুয়ারি ২০২৩। ২৭ জানুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০২৩।  "মুফতি শহীদের নেতৃত্বে 'গণসেবা আন্দোলন' নামে নতুন দলের আত্মপ্রকাশ"। দৈনিক সংগ্রাম। ২০১৭-০৮-১৫ তারিখে মূল থেকে আর্কাইভ করা। সংগ্রহের তারিখ ২০১৯-১১-০৭।  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "মাশরাফির বিরুদ্ধে লড়বেন মুফতি শহিদুল ইসলাম"। আওয়ার ইসলাম। ২০১৮-১১-২৯। সংগ্রহের তারিখ ২০১৯-১১-০৭।  "৩০ ডিসেম্বরের ম্যাচে মাশরাফির প্রতিদ্বন্দ্বী এক ডজন"। প্রথম আলো। সংগ্রহের তারিখ ২০১৯-১১-০৭।  "মুফতি শহিদুল ইসলামের জানাজা পড়ালেন বায়তুল মুকাদ্দাসের ইমাম"। দৈনিক আমাদের সময়। ২৭ জানুয়ারি ২০২৩। সংগ্রহের তারিখ ২৭ জানুয়ারি ২০২৩।  "ইসলাম ও মানবসেবায় অনন্য ভূমিকা রেখেছেন মুফতি শহীদুল ইসলাম — নামাজে জানাজায় সালমান এফ রহমান"। ইনকিলাব। ২৭ জানুয়ারি ২০২৩। সংগ্রহের তারিখ ২৭ জানুয়ারি ২০২৩।
আকরাম খুজাম

আকরাম খুজাম (আরবি: أكرم خزام) আল জাজিরা চ্যানেলের সাবেক মস্কো ব্যুরো প্রধান ছিলেন। তিনি ২০০৫ সালের সেপ্টেম্বরের শেষদিকে বিতর্কিত মন্তব্যের কারণে আম্রো আবদেল-হামিদকে তার স্থলাভিসিক্ত না করা পর্যন্ত ৯ বছর তিনি মস্কোতে ব্যুরো চিফ হিসাবে দায়িত্ব পালন করেছেন। আকরাম খুজাম ২০০৪ সালে রাশিয়ার মুসলিম সম্প্রদায়ের বিরুদ্ধে মুসলিমবিরোধী বক্তব্য দিয়ে ক্ষোভ প্রকাশ করেছিলেন। তিনি একটি রাশিয়ান টিভি চ্যানেলে ঘোষণা করেছিলেন যে ইসলাম সন্ত্রাসবাদের প্রচার করে এবং কুরআন সহিংসতা প্ররোচিত করে এবং তিনি বলেছিলেন যে, তিনজন মুসলিম খলিফা অভ্যন্তরীণ সন্ত্রাসী সংঘর্ষে নিহত হয়েছিল। রাশিয়ার ইসলামিক কমিটির প্রধান জনাব গেইদার ঝিমাল আল জাজিরাকে বলেছিলেন মিঃ খুজামকে বরখাস্ত করতে। আল জাজিরা ২০০৫ সালের সেপ্টেম্বরে আকরাম খুজামের প্রতিস্থাপনের সময় বলেছিল যে, এটি ইসলামী কমিটির উত্থাপিত অভিযোগের সাথে সম্পর্কিত নয় এবং মিঃ খুজামের বক্তব্যের সাথে সম্পর্কিত নয়। ২০ শে সেপ্টেম্বর ২০০৫-এ সংবাদটি ছড়িয়ে পড়ে যে আকরাম খুজামকে আলজাজির মস্কো ব্যুরো চিফের পদ থেকে সরানো হচ্ছে। প্রাথমিক প্রতিবেদনগুলি ভুলভাবে ইঙ্গিত দিয়েছে যে মিঃ খুজামকে বরখাস্ত করা হয়েছে তবে আরবি সাইট আখবারুনা নিশ্চিত করেছেন যে মিঃ খুজামকে সবেমাত্র অন্য একটি পদে পদায়ন করা হয়েছে। Aljazeera Moscow Chief Fired ওয়েব্যাক মেশিনে আর্কাইভকৃত ১৮ নভেম্বর ২০০৫ তারিখে, Kommersant, September 20, 2005 دماء جديدة في (الجزيرة) Akhbaruna, September 20, 2005 - an Arab language Russian news site that addresses human rights issues.[অকার্যকর সংযোগ] আকরাম খুজাম ও আল জাজিরা - অভ্যন্তরের গল্প আকরাম খুজামের পরিবর্তে আল-আরবিয়ার প্রাক্তন সংবাদদাতা পেলেন
বাজালিয়া উচ্চ বিদ্যালয়

বাজালিয়া উচ্চ বিদ্যালয় বাংলাদেশের চট্টগ্রাম জেলার সাতকানিয়া উপজেলার একটি শিক্ষাপ্রতিষ্ঠান। বিদ্যালয়ের নাম বাজালিয়া উচ্চ বিদ্যালয় হলেও বর্তমানে এটি সাতকানিয়া উপজেলার ধর্মপুর ইউনিয়নের ধর্মপুর গ্রামে অবস্থিত। এটি ১৯৩৯ সালে আকামত আলী চৌধুরী প্রতিষ্ঠা করেন। এই বিদ্যালয়ে প্রায় একহাজার শিক্ষার্থী এবং প্রায় ২০-২২ জন শিক্ষক-শিক্ষিকা আছে। এই বিদ্যালয়ের পরিবেশ খুবই সুন্দর এবং মনোরম।যা পড়াশোনার জন্য খুবই উপযোগী। স্কাউটিং বিশ্ব সাহিত্য কেন্দ্র বিমল গুহ - কবি ও লেখক। "Bajalia High School"। sohopathi.com। সংগ্রহের তারিখ ২০২০-১০-২৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
গণতান্ত্রিক শান্তি তত্ত্ব

গণতান্ত্রিক শান্তি তত্ত্ব মূলকথা হলো গণতান্ত্রিক রষ্ট্রসমুহ নিজেদের মধ্যে যুদ্ধে জড়ানোর সম্ভাবনা কম অন্যান্য সরকার ব্যবস্থার দেশসমুহ থেকে।তাছাড়া গণতান্ত্রিক দেশগুলো নিজেদের মধ্যে শান্তি সম্পর্ক রাখার চেষ্টা করে।জার্মান দার্শনিক ইমানুয়েল কান্ট সর্বপ্রথম এই তত্ত্ব প্রকাশ করেন এবং আধুনিক সময়ে যুক্তরাষ্ট্রের প্রেসিডেন্ট উড্রো উইলসন প্রথম বিশ্বযুদ্ধের পরে এই তত্ত্বের আলোকে সারা বিশ্বকে গণতন্ত্রের জন্য নিরাপদ করার আস্থা ব্যক্ত করেন। যুক্তরাষ্ট্র ১৮৩২ সালে মনরো ডকট্রিনের মূলকথাই হলো গণতান্ত্রিক শান্তি তত্ত্ব । গণতান্ত্রিক শান্তি তত্ত্ব মূলকথাগুলো কয়েকটি বিষয়ের উপর ভাগ করা যায়- গণতন্ত্রে নাগরিকদের মতামতের প্রধান্য থাকায় সরকার চাইলেই যুদ্ধ ঘোষণা করতে পারে না। নির্বাচিত প্রতিনিধিরা সাধারণ ভোটারদের কাছে জবাবদিহি করতে হয় বলে তারা শান্তির উপর জোর দেয়। সরকার অন্যদেশের সাথে সংঘাতে পরলে অভ্যন্তরীণ গনতান্ত্রিক প্রতিষ্ঠানের মতামত গ্রহণ করে থাকে। গণতান্ত্রিক রষ্ট্রসমুহ একই রকম পলিসির দেশগুলোর সাথে সুসুম্পর্ক থাকে। গণতান্ত্রিক রষ্ট্রসমুহ সম্পদের পরিমাণ যাতে কমে না যায় সেজন্য সবসময় যুদ্ধ পরিহার করতে চায়। তবে অনেকে মনে করেন শান্তি কাঠামোগত কারণগুলোর উপরেই নির্ভরশীল, রাষ্ট্রের সরকার পদ্ধতির উপর নয়। গণতান্ত্রিক শান্তি তত্ত্বের একজন সমালোচক সেবাশ্চিয়ান রসাটো এক্ষেত্রে গণতান্ত্রিক শান্তি তত্ত্বকে চ্যালেঞ্জ করার জন্য স্নায়ুযুদ্ধ চলাকালে দক্ষিণ আমেরিকার বাম-প্রবণ গণতান্ত্রিক রাষ্ট্রসমূহের প্রতি মার্কিন যুক্তরাষ্ট্রের আচরণের দিকে আঙ্গুল তোলেন। তবে উদারগণতান্ত্রিকরা মনে করেন অর্থনৈতিক আন্তঃনির্ভরশীলতার ফলে বাণিজ্যিক সম্পর্কে আবদ্ধ রাষ্ট্রসমূহের মধ্যে যুদ্ধের সম্ভাবনা কমে আসে। অন্যদিকে বাস্তববাদীগণ যারা এই তত্ত্ব মানেন না বলেন অর্থনৈতিক আন্তঃনির্ভরশীলতা সংঘাতের সম্ভাবনা কমায় না, বরং বাড়িয়ে দেয়। Roser 2013। government, Robert Longley Robert Longley is a U. S.; since 1997, history expert with over 30 years of experience in municipal government He has written for ThoughtCo। "What Is the Democratic Peace Theory? Definition and Examples"। ThoughtCo (ইংরেজি ভাষায়)। সংগ্রহের তারিখ ২০১৯-১১-০৭।
এস কে আবু বাকের

এস কে আবু বাকের বাংলাদেশের সাবেক সামরিক কর্মকর্তা, বাংলাদেশ আওয়ামী লীগের রাজনীতিবিদ এবং নড়াইল-২ (লোহাগড়া) আসনের সাবেক সাংসদ। তিনি ২০০৮ সালের নবম জাতীয় সংসদ নির্বাচনে সংসদ সদস্য নির্বাচিত হয়ে ছিলেন। ব্রিগেডিয়ার জেনারেল এস কে আবু বাকের ৬ জুলাই ১৯৪২ সালে নড়াইল জেলার লোহাগড়া উপজেলা ইতনা গ্রামেজন্মগ্রহণ করেন। এস কে আবু বাকের বাংলাদেশ সেনাবাহিনীর অবসরপ্রাপ্ত ব্রিগেডিয়ার জেনারেল। তিনি নড়াইল-২ (লোহাগড়া) আসন থেকে বাংলাদেশ আওয়ামী লীগের প্রার্থী হিসেবে ২০০৮ সালের নবম জাতীয় সংসদ নির্বাচনে সংসদ সদস্য নির্বাচিত হয়ে ছিলেন। নবম জাতীয় সংসদ সদস্যদের তালিকা "৯ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৬-১১-২৭ তারিখে মূল থেকে আর্কাইভ করা। সংগ্রহের তারিখ ২০১৯-১১-০৭।  "এস কে আবু বাকের"। প্রথম আলো। সংগ্রহের তারিখ ২০১৯-১১-০৭।  "Constituency 94"। www.parliament.gov.bd। ২০১৯-১১-১০ তারিখে মূল থেকে আর্কাইভ করা। সংগ্রহের তারিখ ২০১৯-১১-০৭।  "এস কে আবু বাকের"। প্রিয়.কম (ইংরেজি ভাষায়)। সংগ্রহের তারিখ ২০১৯-১১-০৭। [স্থায়ীভাবে অকার্যকর সংযোগ] নবম জাতীয় সংসদ সদস্যদের তালিকা (২০০৮) আর্কাইভইজে আর্কাইভকৃত ২০১৬-১১-২৭ তারিখে –জাতীয় সংসদ
নুসাইবা বিনতে আল হারিস

উম্মে আতিয়া বিনতে আল হারিস (আরবি: أم عطية بنت الحارث; মৃত্যু- ৭০ হিজরি) একজন মহিলা আনসারী সাহাবী ছিলেন। তিনি হাদিস বর্ণনা এবং শরীয়তের মাসয়ালাও দিয়েছেন। মুহাম্মাদের পরিবারের সাথে তার সুসম্পর্ক ছিল। উম্মে আতিয়ার আসল নাম নুসাইবা বিনতে আল হারিস। তবে তিনি ইতিহাসে উম্মে আতিয়া নামেই প্রসিদ্ধ। তার পিতার নাম আল-হারিস। ইতিহাসবিদগণ ধারণা করেন, তিনি হিজরতের আগেই ইসলাম গ্রহণ করেছিলেন। এবং মহিলাদের একটি দলের সাথে উম্মে আতিয়া উমরের হাতে ইসলামের বাইয়াত গ্রহণ করেন। মুহাম্মাদ এর সময় বিভিন্ন যুদ্ধে নারী সাহাবাগন এমনকি মুহাম্মাদের স্ত্রীগণও অংশগ্রহণ করতেন। সেই সূত্র ধরে উম্মে আতিয়া অনেক যুদ্ধে অংশগ্রহণ করেন। তিনি খায়বারের যুদ্ধে ২০ জন মহিলার একটি দলের সাথে অংশগ্রহণ করেন। উম্মে আতিয়া বিনতে হারিস নিজেই বলছেন, "আমি নবীর সাথে সাতটি যুদ্ধে অংশগ্রহণ করেছি। তাঁদের পিছনে তাঁবুতে থেকে তাদের জন্য খাবার তৈরী করতাম, আহতদের ঔষধ পান করাতাম এবং রোগীদের সেবায় নিয়োজিত থাকতাম।" যুদ্ধের ময়দানে মুলত নারী সাহাবারা তাবু পাহারা আহতদের সেবা করা পানি পান করানো খাদ্য প্রস্তুত করা সহ বিভিন্ন সেবামুলক কাজ করে থাকতেন। মুহাম্মাদ এর পরিবারের সাথে হযরত উম্মে আতিয়া নুসাইবার গভীর সম্পর্ক ছিল। উম্মুল ‍মুমিনীন আয়িশার সাথে আন্তরিক সম্পর্ক ছিলো। নবী কন্যাদের সাথেও হযরত উম্মে আতিয়ার সম্পর্ক ছিল। অষ্টম হিজরিতে মুহাম্মাদের বড় কন্যা জয়নব ইনতিকাল হলে উম্মে আতিয়া তাঁকে গোসল দেন। আবার মুহাম্মাদের আরেক কন্যা উম্মে কুলসুম ইনতিকাল করলে তাকেও উম্মে আতিয়া গোসল করান। উম্মে আতিয়া বিনতে আল হারিস একজন তীক্ষ্ণ স্মৃতিশক্তির অধিকারিণী ছিলেন। তিনি একজন মহিলা ফকিহ সাহাবাও ছিলেন। তিনি মুহাম্মাদ থেকে হাদিস বর্ণনা করতে সক্ষম হয়েছেন। ইমাম আন নাওবীর মতে, উম্মে আতিয়া ৪০টি হাদিস বর্ণনা করেছেন। এরমধ্যে ৬টি হাদিস বুখারী ও মুসলিম উভয়ই বর্ণনা করেছেন। এবং একটি হাদিস উভয় গ্রন্থই এককভাবে বর্ণনা করেছেন। সাহাবীদের মধ্যে আনাস ইবনে মালিক তার থেকে হাদিস বর্ণনা করেন। তাবেয়ীদের মধ্যে অনেকে তার থেকে হাদিস বর্ণনা করেন। যেমন: হাফসা বিনতে সিরীন (মৃ. ১০১ হি.), মুহাম্মাদ ইবনে সিরীন, আবদুল মালিক ইবনে উমাইর, আলী ইবনে আল আকমার, উম্মে শুরাহী প্রমুখ। ইবনে আবদিল বার-এর বর্ণনামতে, উম্মে আতিয়া একসময় মদিনা থেকে বসরায় স্থানান্তর হন এবং মৃত্যুর আগ বসরায় থেকে যান। তিনি ৭০ হিজরির শেষের দিকে বসরায় ইনতিকাল করেন। "Women Companions of the Prophet: Umm Atiyyah: Nursing the wounded"। Arab News (ইংরেজি ভাষায়)। ২০১১-০৯-২২। সংগ্রহের তারিখ ২০১৯-১১-০৭।  [আল-কামূস আল-মুহীত, মাদ্দা (নাসব)]।  [তাহযীব আল-আসমা’ ওয়াল লুগাত-২/৩৬৪]।  [তাহযীব আত-তাহযীব-১২/৪৫৫]।  [উসুদুল গাবা-৫/৬০৩]।  [হায়াতুস সাহাবা-১/২৫১-২৫২]।  "Women Companions of the Prophet: Umm Atiyyah: Nursing the wounded"। Arab News (ইংরেজি ভাষায়)। ২০১১-০৯-২২। সংগ্রহের তারিখ ২০১৯-১১-০৮।  [আত-তাজহ আল-জামি’ লিল উসূল-৪/৩৪৪]।  [তাবাকাত-৮/৪৫৫]।  [আল-ইসাবা-৪/৪৫৫]।  [আল-মাগাযী-২/৬৮৫]।  [সীরাতু ইবন হিশাম-২/৩৪২]।  [মুওয়াত্তা আল-ইমাম মালিক : আল-জানায়িয; তাবাকাত-৮/৩৪, ৩৫]।  [আয-যাহাবী : তারীক-২/৫২০ ]।  [আত-তাবারী : তারীখ-২/১৯২]।  [ইবনে মাজাহ, হাদীছ নং-১৪৫৮]।  [তাবাকাত-৮/৩৮]।  [আল-ইসাবা-৪/৪৬৬]।  [নিসা’ মিন ‘আসর আন-নুবাওয়াহ্‌-১২১, টীকা-১]।  [তাহযী আল-আসমা’ ওয়াল লুগাত-২/৩৬৪]।  [সিয়ারু আ‘লাম আন-নুবালা-২/৩১৮]।  [তাবাকাত-৮/৪৫৬]।  [সিয়ারু আ‘লাম আন-নুবালা’ ২/৩১৮]।
দ্য লাস্ট টেস্টামেন্ট অব অস্কার ওয়াইল্ড

দ্য লাস্ট টেস্টামেন্ট অফ অস্কার ওয়াইল্ড (ইংরেজি: The Last Testament of Oscar Wilde) হল পিটার অ্যাকরয়েড রচিত একটি উপন্যাস। এটি প্রকাশিত হয়েছিল ১৯৮৩ সালে। পরের বছর এই উপন্যাসটি সমারসেট মম পুরস্কার অর্জন করেন। উপন্যাসটি লিখিত হয়েছে একটি ডায়রির আকারে। ডায়রিটি ১৯০০ সাল থেকে নিজের মৃত্যুর পূর্বাবধি অস্কার ওয়াইল্ডের জবানিতে লেখা। ডায়রিটি এবং এতে প্রদত্ত বিস্তারিত বিবরণগুলি সম্পূর্ণই কাল্পনিক। যদিও উল্লিখিত ঘটনা ও অধিকাংশ চরিত্রই (যেমন লর্ড অ্যালফ্রেড ডগলাস, রবার্ট রস এবং আর্ল অফ রোজবেরি এবং প্রথমে পেন্টনভিলে ও পরে রিডিং-এ তাঁর কারাবাসের ঘটনা) সত্য। এই ডায়রিতে তিনি তাঁর জীবন, সাহিত্যকর্ম এবং বিচার ও কারাবাসের ফলে তাঁর প্রতিপত্তি নষ্টের কথা বলেছেন। এতে ওয়াইল্ডের ধাঁচে বিভিন্ন রূপকথাও অন্তর্ভুক্ত হয়েছে। অবশ্য এগুলি সম্পূর্ণতই অ্যাকরয়েডের মস্তিস্কপ্রসূত। শেষ পৃষ্ঠাগুলি ওয়াইল্ডের ভৃত্য মরিশের জবানিতে রচিত। O'Mahony, John (২০০৪-০৭-০২)। "Profile: Peter Ackroyd"। The Guardian।  Ukko Hänninen: Rewriting Literary History: Peter Ackroyd and Intertextuality
শরীফ খসরুজ্জামান

শরীফ খসরুজ্জামান হলেন মুক্তিযোদ্ধা,স্বনামধন্য ছাত্রনেতা এবং জাতির পিতা বঙ্গবন্ধু শেখ মুজিবুর রহমানের একনিষ্ঠ সৈনিক। তিনি বাংলাদেশ আওয়ামী লীগের মনোনয়নে ১৯৯১ থেকে ২০০১ সাল অবধি জাতীয় সংসদের সদস্য হিসেবে দায়িত্ব পালন করেছেন। ১৯৯১ ও জুন ১৯৯৬ সালে বাংলাদেশ আওয়ামী লীগের হয়ে সংসদ সদস্য নির্বাচিত হন। পরে ২০০৬ সালের ডিসেম্বর মাসে তিনি বিএনপিতে যোগদান করেন। শরীফ খসরুজ্জামান ১৯৪৫ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) খুলনার নড়াইল জেলার লোহাগড়া উপজেলার জয়পুরের বাবরা গ্রামে জন্মগ্রহণ করেন। ব্যবসার সুবাদে খুলনার খালিশপুর হাউজিং এস্টেট এলাকায় স্ব-পরিবারে বসবাস করতেন। শরীফ খসরুজ্জামান ছাত্রলীগের রাজনীতির সঙ্গে জড়িত ছিলেন। তিনি ১৯৭১ সালে মুক্তিযুদ্ধের সময় নড়াইলে মুজিব বাহিনীর প্রধান ছিলেন। তার নেতৃত্বে মুক্তিযুদ্ধে লোহাগড়া মুক্ত হয়। তিনি ১৯৯১ সালের পঞ্চম ও জুন ১৯৯৬ সালের সপ্তম জাতীয় সংসদ নির্বাচনে তিনিবাংলাদেশ আওয়ামী লীগের হয়ে সংসদ মনোনয়নে নড়াইল-২ আসন থেকে সংসদ সদস্য নির্বাচিত হন। ২০০৮ সালের অনুষ্ঠিত জাতীয় সংসদ নির্বাচনে মনোনয়ন না পেয়ে বাংলাদেশ জাতীয়তাবাদী দলে (বিএনপি) যোগদান করেন। বিএনপির জাতীয় নির্বাহী কমিটির সাবেক সদস্য তিনি। ব্যক্তিগত জীবনে শরীফ খসরুজ্জামান বিবাহিত, দুই পুত্র ও এক কন্যার জনক। শরীফ খসরুজ্জামান ১৮ জুলাই ২০১৮ সালে ঢাকার ধানমন্ডির আনোয়ার খান মডার্ন হাসপাতালে বার্ধক্যজনিত কারণে মৃত্যুবরণ করেন। মৃত্যু কালে তার বয়স হয়েছিলো ৭৩ বছর। খুলনার খালিসপুরে নড়াইলের লোহাগড়ার জয়পুর ইউনিয়নের বাবরা গ্রামে নামাজে জানাজা শেষে পারিবারিক কবরস্থানে তাকে দাফন করা হবে। পঞ্চম জাতীয় সংসদ সদস্যদের তালিকা সপ্তম জাতীয় সংসদ সদস্যদের তালিকা "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।  "শরীফ খসরুজ্জামান"। প্রথম আলো। সংগ্রহের তারিখ ২০১৯-১১-০৮।  arthosuchak (২০১৮-০৭-১৯)। "নড়াইলের সাবেক এমপি মুক্তিযোদ্ধা শরীফ খসরুজ্জামান আর নেই"। ArthoSuchak (bengali ভাষায়)। সংগ্রহের তারিখ ২০১৯-১১-০৮। উদ্ধৃতি শৈলী রক্ষণাবেক্ষণ: অচেনা ভাষা (link) "সাবেক এমপি খসরুজ্জামানের ইন্তেকাল, তারেক রহমানের শোক"। Daily Nayadiganta। সংগ্রহের তারিখ ২০১৯-১১-০৮।  পঞ্চম জাতীয় সংসদ সদস্যদের তালিকা (১৯৯১) ওয়েব্যাক মেশিনে আর্কাইভকৃত ২০১৮-০৯-১৭ তারিখে –জাতীয় সংসদ সপ্তম জাতীয় সংসদ সদস্যদের তালিকা (জুন ১৯৯৬) ওয়েব্যাক মেশিনে আর্কাইভকৃত ২০১৫-০৯-২৪ তারিখে –জাতীয় সংসদ
তাজিকিস্তানের ধর্ম

মধ্য এশিয়া অঞ্চলের সবচেয়ে প্রভাবশালী ধর্ম হল ইসলাম। আর এ অঞ্চলে ইসলাম আসে ৭ম শতকে, আরবদের মাধ্যমে। সে সময় থেকেই ইসলাম হয়ে ওঠে তাজিক সংস্কৃতির এক অবিচ্ছেদ্য অংশ। তাজিকিস্তান একটি ধর্ম নিরপেক্ষ রাষ্ট্র। সোভিয়েত যুগে ধর্ম পালনে বিধি নিষেধ থাকলেও সোভিয়েত পরবর্তী সময়ে এ দেশে ধর্মীয় কর্মকাণ্ড বৃদ্ধি পেয়েছে। তাজিকিস্তানের অধিকাংশ মানুষ মুসলিম। আর মুসলিমদের বেশির ভাগই ইসলামের সুন্নি শাখার অনুসারী। তবে কিছু মুসলিম শিয়া ইসলাম পালন করে থাকে। Tajikistan Constitution
সাইফ হাফিজুর রহমান

সাইফ হাফিজুর রহমান খোকন বাংলাদেশী আইনজীবী ও রাজনীতিবিদ যিনি নড়াইল-২ আসনের সাবেক সাংসদ। তিনি ১৯৮৬ ও ১৯৮৮ সালে জাতীয় পার্টির মনোনয়নে সংসদ সদস্য নির্বাচিত হয়ে ছিলেন। যুদ্ধাপরাধের মামলায় যাবজ্জীবন কারাদন্ডে দণ্ডিত দেলাওয়ার হোসাইন সাঈদীর মামলার সাক্ষী তিনি। সাইফ হাফিজুর রহমান নড়াইল জেলার লোহাগড়া উপজেলায় জন্মগ্রহণ করেন। তিনি ঢাকা বিশ্ববিদ্যালয় থেকে ল' ডিগ্রি অর্জন করেন। সাইফ হাফিজুর রহমান নড়াইল জেলা আওয়ামী লীগের সহসভাপতি ও নড়াইল জেলা আইনজীবী সমিতির সভাপতি। ১৯৮৬ থেকে ১৯৯৬ সাল পর্যন্ত তিনি জাতীয় পার্টিতে ছিলেন, তখন ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদে নড়াইল-২ (লোহাগড়া) আসনে জাতীয় পার্টির মনোনয়নে সংসদ সদস্য নির্বাচিত হয়ে ছিলেন। ১৯৯১ ও ১৯৯৬ সালের নির্বাচনে ও জাতীয় পার্টির মনোনয়নে অংশ গ্রহণ করে পরাজিত হন। ২০০১ সালের নিরবাচনের পূর্বে আবার যোগ দেন আওয়ামী লীগে। তিনি যুদ্ধাপরাধের মামলায় যাবজ্জীবন কারাদন্ডে দণ্ডিত দেলাওয়ার হোসাইন সাঈদীর মামলার সাক্ষী। "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ৮ নভেম্বর ২০১৯।  "তিনি শুনেছেন তার ভাইকে যারা হত্যা করছে তাদের সহযোগী ছিলেন দেলোয়ার হোসেন"। The Daily Sangram। সংগ্রহের তারিখ ২০১৯-১১-০৮। [স্থায়ীভাবে অকার্যকর সংযোগ]
আবদুল কাদের সিকদার

আবদুল কাদের সিকদার যিনি এ কাদের সিকদার নামেও পরিচিত। (আনু. ১৯৫৬ - ২০ মে ২০২১) ছিলেন বাংলাদেশি রাজনীতিবিদ। তিনি নড়াইল-২ আসনের সাবেক সংসদ সদস্য। আবদুল কাদের সিকদার আনু. ১৯৫৬ সালে নড়াইলের আওড়িয়া ইউনিয়নের রঘুনাথপুর গ্রামে জন্মগ্রহণ করেন। বিবাহিত জীবনে তার এক মেয়ে। এ কাদের সিকদার রাজনৈতিক জীবনের শুরু জাতীয় পার্টি দিয়ে। নড়াইল সদর উপজেলা পরিষদের চেয়ারম্যান ও আওড়িয়া ইউনিয়ন চেয়ারম্যান ছিলেন তিনি। তিনি নড়াইল জেলা বিএনপির ২ মেয়াদে সাধারণ সম্পাদক ছিলেন। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের মননয়নে নড়াইল-২ আসন থেকে সংসদ সদস্য নির্বাচিত হয়েছিলেন। ১২ জুন ১৯৯৬ সালের সপ্তম জাতীয় সংসদ নির্বাচনেও নড়াইল-২ আসন থেকে বিএনপির মননয়নে অংশ গ্রহণ করে পরাজিত হন তিনি। আবদুল কাদের সিকদার ২০ মে ২০২১ সালে মৃত্যুবরণ করেন। "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "নড়াইলে সাবেক এমপি আব্দুল কাদেরের ইন্তেকাল"। দৈনিক নয়াদিগন্ত। ২২ মে ২০২১। ২৮ সেপ্টেম্বর ২০২৩ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০২৩।  "এ কাদের সিকদার"। প্রথম আলো। সংগ্রহের তারিখ ২০১৯-১১-০৮।
মোটরযান

যেসব সড়কপথে চালিত যানের অভ্যন্তরে যানটিকে সম্মুখে (ও পেছনে) চালনা করার জন্য মোটর বা ইঞ্জিন নামক একটি স্বনির্ভর যান্ত্রিক ব্যবস্থা থাকে এবং যেগুলিতে এক বা একাধিক যাত্রী কিংবা মাল পরিবহন করার স্থায়ী বা অস্থায়ী বন্দোবস্ত থাকে, সেগুলিকে মোটরযান বলে। কোনও কোনও দেশের আইন অনুযায়ী (যেমন মার্কিন যুক্তরাষ্ট্রের আইনে) সমতল পাকা রাস্তায় মোটরযানগুলির সর্বোচ্চ গতিবেগ ঘণ্টায় ২৫ মাইলের বেশি হতে হয়; সর্বোচ্চ বেগ এর চেয়ে কম হলে সেটিকে মোটরযান হিসেবে গণ্য করা হয় না। এছাড়া বিভিন্ন দেশের আইনে যাত্রীর নিরাপত্তা, ব্যবহারযোগ্যতা, আকার, আকৃতি, উদ্দেশ্য (সামরিক নয়, বরং বেসামরিক), ইত্যাদি সংক্রান্ত বিভিন্ন মানদণ্ডে উত্তীর্ণ হলে তবেই কোনও যানকে মোটরযানের মর্যাদা দেওয়া হয়। ২০১৬ সালের হিসাব অনুযায়ী সারা বিশ্বে ১৩২ কোটি মোটরগাড়ি ও ট্রাক ছিল। এর ২০ বছর আগে ১৯৯৬ সালে বিশ্বে ৬৭ কোটি মোটরযান ছিল। তারও ২০ বছর আগে ১৯৭৬ সালে বিশ্বে ৩৪ কোটি মোটরযান ছিল। সুতরাং ধারণা করা যায় যে প্রতি ২০ বছরে বিশ্বের মোটরযানের সংখ্যা দ্বিগুণ হচ্ছে। মার্কিন যুক্তরাষ্ট্রে বিশ্বের সমস্ত মোটরযানের প্রায় এক-পঞ্চমাংশ অবস্থিত (২১%), অর্থাৎ প্রায় ২৭ কোটি মোটরযান। সেখানে প্রতি ১.২ জন ব্যক্তির জন্য একটি করে মোটরযান আছে। চীনে বিশ্বের ২য় সর্বোচ্চসংখ্যক মোটরযান বিদ্যমান: ১৯ কোটি ৪০ লক্ষ। চীন ২০১০-এর দশকে মাত্র ছয় বছরের মধ্যে ১০ কোটি নতুন মোটরযান যোগ করেছে। তৃতীয় অবস্থানে আছে এশিয়ার আরেক দেশ জাপান; সেখানে প্রায় ৭ কোটি ৬০ লক্ষ মোটরযান রয়েছে। ইউরোপ মহাদেশের রাশিয়াতে সর্বোচ্চ সংখ্যক মোটরযান রয়েছে : ৫ কোটি ২০ লক্ষ। এছাড়া জার্মানিতে ৪ কোটি ৯০ লক্ষ, ইতালিতে ৪ কোটি ৩০ লক্ষ, ফ্রান্স ও যুক্তরাজ্যে ৩ কোটি ৯০ লক্ষ করে মোটরযান আছে। দক্ষিণ আমেরিকাতে ব্রাজিলে ৪ কোটি ৩০ লক্ষ মোটরযান বিদ্যমান। কিছু কিছু দেশে মোটরগাড়ির পরিবর্তে মোটরসাইকেল বেশি প্রচলিত। যেমন ভিয়েতনামে প্রায় ৫ লক্ষ মোটরগাড়ির বিপরীতে সাড়ে ৪ কোটি মোটরসাইকেল রয়েছে। Stacy C. Davis; Susan E. Williams & Robert G. Boundy (আগস্ট ২০১৮)। "Transportation Energy Data Book: Edition 36.2" (পিডিএফ)। Oak Ridge National Laboratory। সংগ্রহের তারিখ ২০১৮-১২-১৫।  See Quick Facts and Tables 3.4 through 3.11 https://www.law.cornell.edu/cfr/text/40/85.1703 "সংরক্ষণাগারভুক্ত অনুলিপি"। ৮ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৮ নভেম্বর ২০১৯।
জিয়াউল হক (গবেষক)

জিয়াউল হক (মৃত্যু ১৯৯৮) অর্থনৈতিক ইতিহাস ও ইসলাম শিক্ষা বিষয়ের একজন পণ্ডিত ছিলেন, যিনি ১৯৬৪ সালের সেপ্টেম্বর থেকে জুন ১৯৮৪ পর্যন্ত পাকিস্তানের ইসলামাবাদ গবেষণা ইনস্টিটিউটের এর গবেষক / সহযোগী অধ্যাপক হিসাবে কাজ করেছিলেন। পরে তিনি পরামর্শদাতা হিসাবে পাকিস্তান ইনস্টিটিউট অফ ডেভেলপমেন্ট ইকোনমিক্স, ইসলামাবাদে যোগ দেন এবং সেখানে গবেষণা প্রধানের পদে অধিষ্ঠিত হন। জিয়াউল হক সিন্ধু বিশ্ববিদ্যালয় এবং শিকাগো বিশ্ববিদ্যালয়ে পড়াশোনা করেছিলেন, অর্থনীতি, আরবি এবং ইসলামিক পড়াশুনার মতো বিষয়গুলিতে মনোনিবেশ করেছিলেন। তিনি আদি ইসলাম এবং মধ্য প্রাচ্যের অর্থনৈতিক ইতিহাসে দক্ষতা অর্জন করেছিলেন এবং মুসলিম বিশ্বের বর্তমান অর্থনৈতিক সমস্যা সম্পর্কেও তিনি লিখেছিলেন। তিনি ত্রৈমাসিক গবেষণা জার্নাল ইসলামিক স্টাডিজের সম্পাদক এবং পাকিস্তান বিকাশ পর্যালোচনা এবং দক্ষিণ এশিয়া বুলেটিনের সহযোগী সম্পাদক হিসাবেও দায়িত্ব পালন করেছিলেন। পরে তিনি পরামর্শদাতা হিসাবে পাকিস্তান ইনস্টিটিউট অফ ডেভেলপমেন্ট ইকোনমিক্স, ইসলামাবাদে যোগ দেন এবং সেখানে গবেষণা প্রধানের পদে অধিষ্ঠিত হন।   হকের প্রকাশনাগুলির মধ্যে ইসলামের নবী ও প্রগ্রেস বই ছিল (কুয়ালালামপুর: উতসান, ২০০৮); আদি ইসলামে বাড়িওয়ালা ও কৃষক (ইসলামাবাদ, ১৯৭৭); ইসলাম ও সামন্ততন্ত্র: আরআইবিএর অর্থনীতি, সুদ ও লাভ (১৯৮৫) পরবর্তী সময়ে আরআইবিএ হিসাবে প্রসারিত : সুদ ও লাভের নৈতিক অর্থনীতি (কুয়ালালামপুর: ইকরাক, ১৯৯৫); এবং ইসলামে প্রকাশিত এবং বিপ্লব (১৯৮৭)। "Archived copy"। ৯ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৪।  Reviews of Landlord and Peasant in Early Islam: Review of RIBA: The Moral Economy of Usury, Interest, and Profit:
গাট্টু ভিমুডু

গাট্টু ভিমুডু একজন ভারতীয় রাজনীতিবিদ ছিলেন যিনি তেলেঙ্গানা রাষ্ট্র সমিতির একজন রাজনীতির সাথে যুক্ত ছিলেন। তিনি একবার অন্ধ্র প্রদেশ বিধানসভার বিধায়ক হিসেবে নির্বাচিত হয়েছিলেন। গাট্টু ভিমুডু ১৯৯৯ সালে তেলুগু দেশম পার্টির মনোনয়নে অন্ধ্র প্রদেশ বিধানসভার গাদোয়াল বিধানসভা কেন্দ্র থেকে বিধায়ক হিসেবে নির্বাচিত হয়েছিলেন। নির্বাচনে তিনি ঐ বিধানসভা কেন্দ্রের তৎকালীন বিধায়ক ডি. কে. অরুণাকে হারিয়েছিলেন যিনি পরবর্তীতে প্রাদেশিক সরকারের মন্ত্রী হয়েছিলেন। তিনি তেলুগু দেশম পার্টির মনোনয়নে বিধায়ক হিসেবে নির্বাচিত হলেও পরবর্তীতে তেলেঙ্গানা রাষ্ট্র সমিতিতে যোগদান করেছিলেন। গাট্টু ভিমুডু ২০১৯ সালের ১২ জুন ৬৭ বছর বয়সে প্রয়াত হন। "Gadwal Assembly Constituency Election Result"। www.resultuniversity.com। সংগ্রহের তারিখ ৩০ অক্টোবর ২০১৯।  "Andhra Pradesh Assembly Election Results in 1999"। www.elections.in। সংগ্রহের তারিখ ৩০ অক্টোবর ২০১৯।  "Former MLA Gattu Bheemudu passes away at NIMS"। Telangana Today। ১২ জুন ২০১৯। সংগ্রহের তারিখ ৩০ অক্টোবর ২০১৯।  "Former Legislator Bheemudu passes away ; CM condoles"। United News of India। ১২ জুন ২০১৯। সংগ্রহের তারিখ ৩০ অক্টোবর ২০১৯।  "మాజీ ఎమ్మెల్యే గట్టు భీముడు మృతి"। Andhra Jyothy (তেলুগু ভাষায়)। ১৩ জুন ২০১৯। ১৩ জুন ২০১৯ তারিখে মূল থেকে আর্কাইভ করা। সংগ্রহের তারিখ ৩০ অক্টোবর ২০১৯।